**2016. szept. 1-2.:**

**A Trefortban folytatva a jól bevált hagyományainkat, ismét tanévkezdő projekt-napokat szerveztünk a 9. évfolyamon és a SZH/2/1 osztályban**

Közösségépítés, egymás megismerése, az iskola és környezetének megismerése, ízelítő a tanulási módszerekből, alapvető társadalmi és viselkedési normák és a választott szakma iránti elkötelezettség volt a téma.

A projektnapokon alapkészségek fejlesztésére is sor került valamennyi osztályban.

Ízelítő a játékos feladatokból:

* kölcsönös bemutatkozás játékos formában névmemorizálással
* bemutatkozó könyv írása, illusztrálása
* névjáték, névkártya-készítés
* önjellemzés, önismereti teszt kitöltése, kiértékelése, életút-térkép, tenyérrajz
* párkereső, társkereső játék
* osztálycélok megfogalmazása közösen
* iskolabejárás, jegyzetelés, iskolaismereti játék
* Mit üzenünk magunkról? (helyes, helytelen viselkedés)
* Társas kompetenciák fejlesztése (emberi együttélés szabályainak betartása)
* Alapvető viselkedési szabályok megismerése
* Emberi együttélés szabályainak betartása: konfliktuskezelés, kapcsolatteremtés és megtartás, alkalmazkodóképesség fejlesztése
* Iskolánk hagyományai

Alapkészségek fejlesztése: SODOKU, taktikai játékok, matematikai alapműveletek, mérés, mértékegységváltás játékosan, százalékszámítás, szakmai szöveg feldolgozása kérdések, feladatok segítségével (szövegértés), memóriafejlesztés – üzenetátadás-játék, lényegkiemelés, mondatok szöveggé alakítása, másolás

A két projekt-napon minden osztályban jellemző volt a korszerű tanulásszervezési eljárások alkalmazása: pl.: kooperatív technikák, differenciált tanulásszervezés, egyéni, pár- és csoportmunka, valamint az értékelések és a feladatadás alkalmával a frontális munka.

A 9. c osztály tanulói elültették az udvaron az „osztály fáját”.

A 9. b osztály tanulói vendégül látták iskolánk két volt tanulóját, akik rendkívül színvonalas, élményszerű szakmabemutatót (pincér, szakács) tartottak, és természetesen lehetett tőlük kérdezni is.

A 9. d osztályban a rendkívül változatos feladatokat játékosan, különböző tanulásszervezési módokkal, és IKT eszközökkel oldották meg.

Az SZH/2/1 osztály tanulói a tanévkezdő projekt keretében megismerkedtek a tankonyhával, a konyhai eszközökkel, az alkalmazott munkafolyamatokkal.

A projektvezető tanárok és a résztvevő diákok szerint is nagyon hasznos volt a két projekt-nap, mert így a közel 100 tanuló interaktívan hangolódott rá az új iskolára és az új tanévre.